Aprill 2016

Aprill 2016, kroonika 2016. aasta aprill algas reedel ja lõppes 30 ööpäeva hiljem laupäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Moldova parlament määras presidendivalimiste toimumise kuupäevaks 30. oktoobri. Tegemist on esimese korraga, kui president valitakse üldrahvalikel otsevalimistel. San Marino kaptenregentidena astusid ametisse Gian Nicola Berti ja Massimo Andrea Ugolini. Taani koosseisu kuuluval Gröönimaal jõustus seadus, millega legaliseeriti samasooliste abielu. Eestis teatas Lennuamet, et on peatanud lennuettevõtte Avies tegevusloa. Otsust põhjendati Aviesi suutmatuse või soovimatusega täita varasemaid ettekirjutusi lennuohutuse tagamiseks. Eestit külastas Euroopa Komisjoni põllumajandusvolinik Phil Hogan, kes kohtus siin peaminister Taavi Rõivase ja maaeluminister Urmas Kruusega. Eesti tervise- ja tööminister Jevgeni Ossinovski külastas Saare maakonda. Austraalia välisminister Julie Bishop avaldas Austraalia valitsuse nimel avalikult toetust Suurbritannia jäämisele Euroopa Liitu. Suurbritannia rahvahääletus Euroopa Liidu liikmesuse küsimuses toimub 23. juunil. Euroopa rändekriis: Austria kaitseminister Hans Peter Doskozil teatas meediale, et kuna Euroopa Liidu välispiirid ei ole kindlalt valvatud, siis kavatseb Austria paigutada piirile Itaaliaga illegaalse immigratsiooni tõkestamiseks oma väeüksused. Kreeka parlament kiitis heaks asüüliseaduse muutmise seaduse, mis oli vajalik Euroopa Liidu ja Türgi vahel sõlmitud illegaalsete immigrantide tagasivõtmisleppe ellu rakendamiseks. Kesk-Aafrika Vabariigi peaministriks nimetati Simplice Sarandji. Nigeri presidendina andis teiseks ametiajaks ametivande Mahamadou Issoufou. Samal päeval nimetas ta uuesti valitsusjuhiks ka seni peaministri ametit pidanud Brigi Rafini. Vietnami parlamendi ees andis ametivande riigi uus president Trần Đại Quang. Ameerika Ühendriikides Bostonis lõppesid 28. märtsil alanud 2016. aasta iluuisutamise maailmameistrivõistlused. Meeste individuaalarvestuses tuli maailmameistriks hispaanlane Javier Fernández, naiste individuaalarvestuses venelanna Jevgenija Medvedeva. Paarissõidu võitis Kanada paar Meagan Duhamel ja Eric Radford, jäätantsu Prantsusmaad esindavad Gabriella Papadakis ja Guillaume Cizeron. Ameerika Ühendriikides Philadelphia lähistel sõitis teelt välja riiklikule reisijateveo ettevõttele Amtrak kuulunud reisirong. Õnnetuses hukkus kaks ja sai vigastada 35 inimest. Hukkunud ei olnud reisijad, vaid ilmselt õnnetuse ajal raudteel viibinud töömehed – firma ise hukkunute kohta täpsemat teavet ei andnud. Aserbaidžaan teatas pärast kaks päeva kestnud relvakokkupõrkeid separatistliku Mägi-Karabahhi piirialadel, et kehtestab ühepoolse vaherahu. Jeemeni president ‘Abd Rabbuh Manşūr al-Hādī nimetas uueks peaministriks Aḩmad ‘Ubayd ibn Daghari, kes astus ametisse järgmisel päeval. Venemaal Moskvas süttis põlema Venemaa kaitseministeeriumi peahoone. Seoses põlenguga evakueeriti hoonest umbes 50 inimest, keegi põlengus vigastada ei saanud. Tõenäoliselt sai tulekahju alguse elektrilühisest. Kambodža parlament kiitis heaks muudatused peaminister Hun Seni valitsuskabinetis. Võtmekohtadest vahetus välisminister, kelleks sai Prak Sokhon. Kanadas Saskatchewani provintsis toimusid kohaliku parlamendi valimised. Valimistel osutus edukaks Saskatchewani Partei, mis kogus 62,5% häältest ja sai 61-kohalises parlamendis 51 kohta. Valimisaktiivsus oli 56,8%. Eestisse saabus viiepäevasele visiidile Gruusia kultuuri- ja haridusministeeriumide delegatsioon eesotsas asekultuuriministri Levan Haratišviliga. Eestit külastas Ameerika Ühendriikide Marylandi osariigi rahvuskaardi ülem kindralmajor Linda Singh, kes kohtus oma visiidi raames ka Eesti välisministri Marina Kaljurannaga. Eestis alustas maaeluministeeriumi kantslerina tööd senine maaelu- ja põllumajanduspoliitika asekantsler Illar Lemetti. 2016. aasta Ameerika Ühendriikide presidendivalimised: Wisconsini osariigis võitis Demokraatliku Partei eelvalimised senaator Bernie Sanders ja Vabariikliku Partei eelvalimised senaator Ted Cruz. Ameerika Ühendriikides Mississippi osariigis allkirjastas kuberner Phil Bryant seaduse, mis lubab usuühingutel ja erafirmadel keelduda teenuste osutamisest homo- ja transseksuaalsetele inimestele. Brasiilia ülemkohtunik Marco Aurélio Mello andis parlamendi alamkojale korralduse alustada riigi asepresidendi Michel Temeri umbusaldamismenetlust. Temerit süüdistatakse ebaseaduslike muudatuste sisseviimises riigieelarvesse. Samal päeval astus Temer tagasi oma erakonna, Brasiilia Demokraatliku Liikumise Partei esimehe ametikohalt. Islandil teatas Panama dokumendiskandaali tõttu oma ajutisest tagasiastumisest peaminister Sigmundur Davíð Gunnlaugsson. Liibüa isehakanud rahvusliku päästmise valitsus, mis tegutses Tripolis, teatas ametlikus pressiteates, et paneb oma volitused maha ning annab võimu üle Ühinenud Rahvaste Organisatsiooni vahendusel moodustatud ja rahvusvaheliselt tunnustatud rahvusliku ühtsuse valitsusele. Lõuna-Aafrika Vabariigi parlamendis kukkus läbi umbusaldushääletus president Jacob Zuma vastu. Presidendi umbusaldamist toetas 143, vastu oli 223 parlamendiliiget. Peruu viies linnas, kaasa arvatud pealinnas Limas toimusid meeleavaldused presidendikandidaadi Keiko Fujimori vastu. Ühtlasi avaldati meelt tema isa, ekspresident Alberto Fujimori võimu ajal toime pandud inimõiguste rikkumiste ja laialt levinud korruptsiooni vastu. Prantsusmaa rahandusminister Michel Sapin teatas seoses Panama dokumendiskandaaliga, et lisab taas Panama nende riikide nimekirja, mis ei tee koostööd maksudest kõrvalehoidjate tabamisel. Põhja-Küprosel astus tagasi peaminister Ömer Kalyoncu. Eesti peaminister Taavi Rõivas koos teda saatva äridelegatsiooniga alustas kuuepäevast töövisiiti Jaapanis. Visiidi raames kohtub Rõivas Jaapani peaministri Shinzō Abe ja Jaapani ettevõtjatega. Peaministri kaaskonda kuulub ka ettevõtlusminister Liisa Oviir. Eesti välisminister Marina Kaljurand esines Belgias Brüsselis Euroopa Parlamendis toimunud rahvusvahelisel seminaril "ELi ja NATO koostöö tugevdamine küberjulgeoleku valdkonnas". Beninis astus presidendina ametisse Patrice Talon. Esialgu võttis president endale ka valitsusjuhi kohustused. Endise Jugoslaavia Rahvusvaheline Kriminaaltribunal peatas tähtajatult kohtumõistmise Horvaatia serblaste endise juhi Goran Hadžići üle, kes põeb viimases staadiumis ajuvähki. Hollandis toimus rahvahääletus Euroopa Liidu ja Ukraina assotsiatsioonilepingu heakskiitmise küsimuses. Iirimaa parlamendis toimunud hääletusel ei kogunud ükski peaministrikandidaat ametisse nimetamiseks vajalikku 79 parlamendiliikme toetust. Kõige lähemale sellele tulemusele jõudis senine peaminister Enda Kenny, kelle kandidatuuri toetas 51 parlamendiliiget. Prantsusmaa kohus mõistis rahvuslik-populistliku erakonna Rahvusrinne asutaja ja endise esimehe Jean-Marie Le Peni süüdi inimsusvastaste kuritegude vaidlustamises ja karistas teda 30 000 euro suuruse trahviga. Le Pen oli nimetanud koonduslaagrites eksisteerinud gaasikambreid vaid "detailiks Teise maailmasõja ajaloos". Venemaa president Vladimir Putin teatas organiseeritud kuritegevuse ja terrorismiga võitlemiseks mõeldud uue Rahvuskaardi moodustamisest. Uus relvaüksus moodustatakse siseministeeriumi erivägede baasil ja selle juhiks saab Putini endine ihukaitsja Viktor Zolotov. Venemaal 22 aastaks vangi mõistetud Ukraina piloot Nadija Savtšenko alustas tähtajatut kuiva näljastreiki. Eestis viibis ametlikul visiidil Bosnia ja Hertsegoviina välisminister Igor Crnadak, kes kohtus oma visiidi raames Eesti välisministri Marina Kaljurannaga ning XIII Riigikogu väliskomisjoni aseesimehe Enn Eesmaa ja riigikaitsekomisjoni esimehe Marko Mihkelsoniga. XIII Riigikogus läbis esimese lugemise haldusreformi seaduse eelnõu. 2016. aasta Ameerika Ühendriikide presidendivalimised: Endine New Yorgi linnapea Rudy Giuliani teatas, et toetab ettevõtja Donald Trumpi Vabariikliku Partei presidendikandidaadina. Colombia konstitutsioonikohus jõustas häältega 6:3 riigis samasooliste abielu. Otsus jõustus kohe. Egiptuses Siinai poolsaarel toimunud kahes rünnakus sõjaväe soomustatud veokitele hukkus kokku seitse inimest ja sai vigastada veel 15 inimest. Hukkunutest kuus olid sõjaväelased. Rünnakute eest võttis vastutuse äärmusliku islamiliikumise Islamiriik kohalik haru. Islandi peaministri kohuseid asus täitma põllumajandusminister Sigurður Ingi Jóhannsson. Kosovo presidendina astus ametisse Hashim Thaçi. Suurbritannia peaminister David Cameron tunnistas, et sai rahalist kasu Panamas registreeritud offshore-firmast, mille oli asutanud tema isa. Cameronide osalus ettevõttes paljastus niinimetatud Panama dokumentidest. Vietnami parlament valis 446 poolthäälega riigi uueks peaministriks Nguyễn Xuân Phúci, kes vannutati samal päeval ka ametisse. Eesti president Toomas Hendrik Ilves alustas kaheksapäevast visiiti Ameerika Ühendriikides. Visiidi üks keskseid eesmärke oli osalemine rahvusvahelisel välis- ja julgeolekupoliitika konverentsil Sedona Foorum. Eesti maaeluminister Urmas Kruuse alustas kahepäevast visiiti Prantsusmaal Pariisis, et osaleda Majanduskoostöö ja Arengu Organisatsiooni liikmesriikide põllumajandusministrite kohtumisel. Eesti Rahvusraamatukogus algas kolmepäevane Tallinna raamatumess. Ameerika Ühendriikide hotellikettide Marriott International ja Starwood Hotels and Resorts Worldwide aktsionärid kiitsid heaks Starwoodi omandamise Marriotti poolt. Ühinemise tulemusel sünnib maailma suurim hotellide operaatorfirma, mille tekkele on heakskiidu andnud juba Ameerika Ühendriikide ja Kanada võimud. Samuti ootab otsus heakskiitu Euroopa Liidu ja Hiina konkurentsiametkondadelt. Ameerika Ühendriikides Alaska osariigi kaguosas kukkus alla väikelennuk Cessna 206. Hukkusid kõik lennuki pardal viibinud kolm meest. Belgias vahistati Pariisi terrorirünnakute korraldamise ja läbiviimisega seotud Mohamed Abrini. Costa Rica pealinna San José eeslinnas Pavasis põrkasid kokku kaks reisirongi. Kokkupõrkes sai vigastada kokku 245 inimest, kellest enamiku vigastused olid kerged. Djiboutis toimusid presidendivalimised. Valimised võitis ametis olev president Ismail Omar Guelleh, kes pälvis 87% valijate toetuse. Islandi parlamendis kukkus läbi umbusaldus peaminister Sigurður Ingi Jóhannssoni valitsuse vastu. Valitsuse umbusaldamist toetas 25 parlamendiliiget, selle vastu oli 38 parlamendiliiget. Madagaskaril esitas tagasiastumispalve peaminister Jean Ravelonarivo valitsuskabinet. Paavst Franciscus avalikustas 256-leheküljelise apostliku kirja "Amoris laetitia", milles selgitatakse katoliku kiriku õpetust armastuse, seksuaalsuse, abielu ja perekonnaelu küsimustes. Kuigi dokumendis ei sisaldunud mingeid muudatusi kiriku õpetuses, rõhutas see, et nende valdkondadega tegelemisel peavad inimesed lähtuma eelkõige oma südametunnistusest. Samuti on seal kutsutud vaimulikke üles mitte hukka mõistma inimesi, kes ei suuda saavutada kiriku perekonnaideaale. Põhja-Küprose president Mustafa Akıncı tegi uue valitsuse moodustamise ülesandeks Hüseyin Özgürgünile. Roheneemesaarte peaministrikandidaat Ulisses Correia e Silva tegi teatavaks oma tulevase valitsuse koosseisu. Eestis viibis ametlikul visiidil Saksamaa Hesseni liidumaa Euroopa asjade minister Lucia Puttrich, kes kohtus oma visiidi raames majandus- ja taristuministri Kristen Michaliga. 2016. aasta Ameerika Ühendriikide presidendivalimised: Wyomingi osariigis toimunud Demokraatliku Partei eelvalimised võitis senaator Bernie Sanders. Ameerika Ühendriikide riigisekretär John Kerry tegi üllatusvisiidi Afganistani pealinna Kabuli, et avaldada toetust sealsele poliitilistesse võitlustesse sattunud valitsuskoalitsioonile ja kannustada selle osapooli jätkuvale koostööle. Eesti Keskerakonna Harju piirkonna esimeheks valiti tagasi ainsana sellele kohale kandideerinud Värner Lootsmann. Tartus Raekoja platsil toimus umbes 100 osavõtjaga kodanikuaktivistide meeleavaldus, millel protesteeriti rassismi ja vägivalla vastu. Afganistanis toimus 6,6-magnituudine maavärin. Selle hüpotsenter asus Tadžikistani piiri ääres Hindukuši mäestikus 210 km sügavusel. Maavärina tõukeid oli tunda nii Afganistani, India kui ka Pakistani pealinnades. Euroopa rändekriis: Austrias teatas tagasiastumisest siseminister Johanna Mikl-Leitner. Tema asemel saab siseministriks Alam-Austria liidumaa asepeaminister Wolfgang Sobotka, kelle senise ametikoha võtab omakorda üle Mikl-Leitner. Kreeka ja Makedoonia piiril üritasid sajad illegaalsed immigrandid tungida läbi piiritõkete, et jätkata oma teekonda Kesk-Euroopa suunas. Vägivaldseks muutunud immigrantide ohjeldamiseks ja tagasitõrjumiseks kasutas Makedoonia politsei pisargaasi. Kokkupõrgetes sai vigastada kolm politseinikku ja vähemalt 260 migranti. Indias Kerala osariigis Kollami hindu templis toimus ilutulestikurakettide tekitatud plahvatus ja tulekahju, mille tagajärjel tempel kokku varises. Õnnetuses hukkus vähemalt 100 inimest ja veel üle 200 inimese sai eri raskusastmega vigastusi. Õnnetus toimus ajal, mil templisse ja selle ümber olid kogunenud tuhanded inimesed, et osaleda aastavahetuspidustustel. Jaapanis Hiroshimas algas maailma juhtivate tööstusriikide grupi G7 välisministrite kahepäevane kohtumine. Kohtumise raames külastas Ameerika Ühendriikide riigisekretär John Kerry Hiroshima tuumapommiplahvatuse ohvrite memoriaali ja asetas sinna pärja. Sellega sai Kerryst esimene Ameerika Ühendriikide valitsuse liige, kes pärast Hiroshimale tuumapommi heitmist 1945. aastal on kohapeal sealsetele ohvritele austust avaldanud. Ametliku vabandusega tuumarünnaku eest Kerry Ameerika Ühendriikide nimel siiski ei esinenud. Komooridel toimus presidendivalimiste teine voor. Valimised võitis 41% häältega endine president Azali Assoumani, tema peamine vastaskandidaat, asepresident Mohamed Ali Soilih pälvis 29,9% valijate toetuse. Madagaskari peaministri kandidaadiks nimetati senine siseminister Olivier Mahafaly Solonandrasana. Panama dokumendiskandaal: Suurbritannia peaminister David Cameron avalikustas oma maksudeklaratsioonid, et hajutada kahtlusi, nagu ta oleks saanud ulatuslikku isiklikku tulu oma isa asutatud offshore-fondist. Cameron möönis juba varem oma seotust fondiga, kuid püsisid kahtlused, et tema osalus fondis ja sealt saadud tulud võisid olla oluliselt suuremad, kui ta avalikkusele tunnistas. Peruus toimusid parlamendi- ja presidendivalimised. Presidendivalimiste teise vooru pääsesid edasi kandidaadid Keiko Fujimori ja Pedro Kuczynski, kes kogusid vastavalt 39,8% ja 21% häältest. Tšaadis toimusid presidendivalimised. Valimised võitis senine president Idriss Déby, keda toetas 61,6% valijatest. Valimisaktiivsus oli 76,1%. Ukrainas teatas oma tagasiastumisest peaminister Arseni Jatsenjuk. Ametliku tagasiastumispalve lubas ta esitada 12. aprillil. Eesti välisminister Marina Kaljurand koos teda saatnud äridelegatsiooniga alustas kahepäevast ametlikku visiiti Iraanis. Lisaks president Ḩasan Rūḩānīle kohtus minister Kaljurand ka mitmete Iraani valitsuse liikmetega. Visiidi teisel päeval avas välisminister Teheranis Eesti-Iraani majandusseminari. Afganistani idaosas Nangarhāri provintsis korraldatud enesetapurünnakus noorsõdureid transportinud bussile hukkus vähemalt 12 ja sai vigastada veel 38 sõdurit. Mitmete sõdurite vigastused olid rasked. Vastutuse rünnaku eest võttis äärmuslik islamiliikumine Ţālebān. Ameerika Ühendriikide Luure Keskagentuuri direktor John Brennan ütles telekanalile NBC News antud intervjuus, et nende agentuuri töötajad ei hakka kasutama inimeste ülekuulamisel piinamist, isegi kui mõni tulevane president peaks selleks korralduse andma. Vabariikliku Partei presidendikandidaadi kandidaadid Donald Trump ja Ted Cruz on mõlemad viidanud võimalusele lubada teatud olukordades ebakonventsionaalsete ülekuulamistehnikate kasutamist. Brasiilia esindajatekoja erikomisjon toetas häältega 38:27 president Dilma Rousseffile umbusalduse avaldamist. Komisjoni soovituse põhjal läheb umbusaldamise küsimus nüüd hääletamisele esindajatekoja täiskoosseisus. Kesk-Aafrika Vabariigi peaminister Simplice Sarandji tegi teatavaks oma valitsuskabineti koosseisu. Kõrgõzstanis teatas korruptsioonisüüdistuste tõttu oma tagasiastumisest peaminister Temir Sarijev. Lõuna-Osseetia president Leonid Tibilov teatas, et kavatseb korraldada veel enne 2016. aasta augusti referendumi küsimuses, kas Lõuna-Osseetia peaks säilitama oma iseseisvuse või ühinema Venemaaga. Norra Luterliku Kiriku kirikukogu kiitis 88 poolthäälega heaks samasooliste abielu kirikliku sõlmimise. Panama dokumendiskandaal: Peruu politsei korraldas läbiotsimise Panama advokaadibüroo Mossack Fonseca Peruu esinduses ja viis sealt võimalike maksupettuste uurimiseks kaasa mitmeid raamatupidamisdokumente. Venemaa lõunaosas Stavropoli krais Novoselitskoje külas lasid kolm meest ennast politseijaoskonna ees õhku. Mehed üritasid tungida jaoskonda, kuid see neil ei õnnestunud. Plahvatustes said kannatada jaoskonna hoone ja selle juures seisnud autod, politseinikud ja kohalikud elanikud pääsesid rünnakust vigastusteta. Venezuela ülemkohtu põhiseaduskolleegium otsustas, et opositsiooni kontrolli all oleva Venezuela parlamendi vastu võetud uus amnestiaseadus ei ole kooskõlas riigi põhiseadusega. Amnestiaseadus oleks taganud vanglast vabastamise paljudele võimude poolt vangistatud opositsiooniaktivistidele. Eesti ettevõtlusminister Liisa Oviir alustas viiepäevast töövisiiti Ameerika Ühendriikides. Afganistanis teatas äärmuslik islamiliikumine Ţālebān teatas oma iga-aastase kevadise pealetungi alustamisest. Belgias Brüsselis galeriis Contretype avati eesti fotokunstniku Paul Kuimeti näitus, mis jääb avatuks 2016. aasta juuni alguseni. Itaalia peaminister Matteo Renzi allkirjastas oma ametliku visiidi raames Iraani pealinna Teherani mitmed kahepoolsed koostöökokkulepped, eelkõige maagaasi tarnimiseks ja selleks vajaliku taristu rajamiseks. Panama dokumendiskandaal: Panama politsei korraldas reidi advokaadibüroo Mossack Fonseca ruumidesse, kus skandaali aluseks saanud dokumendileke aset leidis. Prantsusmaal teatati, et Toulouse'is leiti juhusliku veelekke tõttu ühe maja pööningult tõenäoliselt itaalia maalikunstniku Caravaggio maalitud teos "Juudit Olovernese pead maha raiumas", mille väärtus on hinnanguliselt 120 miljonit eurot. Süüria kodusõda: Süürias Homsi linna lähistel kukkus alla Venemaa sõjaväehelikopter M-28H. Väidetavalt kukkus kopter alla tehnilise rikke tõttu, hukkusid mõlemad selle pardal viibinud piloodid. Eestis alustas Viru jalaväepataljon kolmepäevast õppust Viru Kevad. Ameerika Ühendriikides Missouri osariigis esitas kohtule pankrotikaitse avalduse maailma suurim eraomandis olev kivisöetootmisfirma Peabody Energy. Belgias Brüsselis toimus Euroopa kultuuripärandi märgise auhinnatseremoonia. Seekordsel tseremoonial anti märgis ka Tartu Ülikooli ajaloolisele arhitektuuriansamblile. Brasiilias teatas Progressiivne Partei, et lahkub president Dilma Rousseffi valitsuskoalitsioonist ja toetab parlamendis presidendi umbusaldamist. Kõrgõzstani parlament kinnitas riigi uueks peaministriks Sooronbaj Džeenbekovi. Lõuna-Koreas toimusid parlamendivalimised. Edukaim oli valimistel ka seni võimul olnud Saenuri Partei, mis sai 33,5% häältest ja 122 kohta 300-liikmelises parlamendis. Paremuselt teise tulemuse (26,7% häältest, 38 kohta parlamendis) sai alles 2016. aastal asutatud Rahvapartei. Valimisaktiivsus oli 58%. Madagaskaril astus ametisse peaminister Olivier Mahafaly Solonandrasana. Makedoonia pealinnas Skopjes muutusid teist päeva kestnud valitsusvastased meeleavaldused vägivaldseks. Meeleavaldajad ründasid presidendi ametiruume ja püüdsid sinna sisse tungida. Kokkupõrgetes politseiga said mitmed inimesed vigastada, vahitati 12 meeleavaldajat. Soomes Põhja-Savo maakonnas toimunud raskes liiklusõnnetuses, milles põrkas kokku neli sõidukit, sai surma kaks ja vigastada seitse inimest. Süürias toimusid parlamendivalimised. Ümber valitud 250 kohast 200 läks rahvusliku ühtsuse koalitsioonile, mille koosseisu kuulub ka valitsev Araabia Taassünni Sotsialistlik Partei. Eestisse saabus kahepäevasele ametlikule visiidile Moldova välisminister Andrei Galbur, kes kohtus selle raames muuhulgas peaminister Taavi Rõivase, välisminister Marina Kaljuranna ja XIII Riigikogu esimehe Eiki Nestoriga. Eesti Töötukassa nõukogu valis oma esimeheks töö- ja terviseministri Jevgeni Ossinovski. Euroopa Parlament võttis vastu seaduse, mis annab Euroopa Liidu liikmesriikide julgeolekuteenistustele õiguse vahetada omavahel lennureisijate isikuandmeid. Iirimaa parlamendis kukkus läbi kolmas katse leida riigile uut peaministrit, sest ükski kandidaat ei kogunud mandaadi saamiseks vajalikku 58 poolthäält. Populaarseim kandidaat, senine peaministri kohusetäitja Enda Kenny pälvis sel korral 52 parlamendiliikme toetuse, suurendades oma toetust võrreldes eelmise hääletusvooruga 1 hääle võrra. Jaapanis toimus 6,4-magnituudine maavärin, milles sai kõige tugevamalt kannatada Kumamoto linn. Maavärina tagajärjel hukkus 9 inimest, umbes 1000 inimest sai eri raskusastmega vigastusi, samuti põhjustas maavärin Kyūshū saarel ulatuslikke katkestusi elektri- ja veevarustuses. Järgmisel päeval järgnes maavärinale veel üle 130 järeltõuke. Jordani Läänekaldal Hebroni linna lähistel lasid Iisraeli sõdurid maha neid kirvega rünnanud palestiinlasest mehe. Tegemist oli esimese taolise surmajuhtumiga pärast kolmenädalast pausi. Palestiinlaste terariistarünnakud juutide ja iseäranis Iisraeli sõdurite vastu on kestnud alates 2015. aasta oktoobrist. Lätis Riias algas Baltimaade energeetikaministrite kahepäevane kohtumine, kus Eestit esindas majandus- ja taristuminister Kristen Michal. Ukraina Ülemraada rahuldas peaminister Arseni Jatsenjuki tagasiastumispalve ja kinnitas häältega 257:50 uueks peaministriks senise Ülemraada esimehe Volodõmõr Groismani. Eestisse saabus kahepäevasele töövisiidile Leedu välisministri asetäitja Raimundas Karoblis. Eesti kaitseväe juhataja Riho Terras alustas kahepäevast ametlikku visiiti Hollandis. Tallinnas Okupatsioonide muuseumis avati kunstnik Jaanus Samma näitus "NSFW. Esimehe lugu", millega Samma esindas Eestit ka 2015. aasta Veneetsia biennaalil. AS Äripäev teatas, et hakkab alates maist 2016 välja andma rahvusvahelise ajakirja National Geographic eestikeelset väljaannet. Seni andis eestikeelset National Geographicut välja Leedu kirjastus Alma Littera. Avatud Eesti Fond kuulutas 2016. aasta Koosmeele auhinna laureaadiks ajalehe Postimees. Ajaleht pälvis auhinna selle eest, et likvideeris oma veebiportaalis anonüümse kommenteerimise võimaluse. Ameerika Ühendriikides allkirjastas Mississippi osariigi kuberner Phil Bryant seaduse, mis lubab kirikutel ja kogudustel kasutada pühakodades oma liikmete kaitsmiseks relvastatud valvet. Belgias astus tagasi transpordiminister Jacqueline Galant. Tagasiastumise ajendiks sai Euroopa Liidu avaldatud raport, mille kohaselt esines Belgia lennujaamades turvalisuses enne Brüsseli terrorirünnakuid tõsiseid puudujääke. Brasiilia ülemkohus jättis häältega 8:2 rahuldamata president Dilma Rousseffi administratsiooni esitatud taotluse peatada samaks päevaks parlamendis kavandatud presidendi umbusaldushääletus. Hiljem samal päeval algaski kolmepäevane parlamendidebatt presidendi umbusaldamise küsimuses. Makedoonia parlament otsustas ennast ise laiali saata. Ennetähtaegsete parlamendivalimiste kuupäevaks määrati 5. juuni. Saksamaa liidukantsler Angela Merkel rahuldas Türgi presidendi Recep Tayyip Erdoğani taotluse ja andis Saksa prokuratuurile loa asuda uurima Erdoğani naeruvääristanud telesarjakoomiku Jan Böhmermanni tegevust, et välja selgitada, kas alustada selles küsimuses Böhmermanni vastu kohtumenetlust või mitte. Venezuela pöördus tagasi vööndiaega. Alates 2007. aastast oli Venezuelas kehtinud vööndiajast 30 minutit erinev aeg, millega toonane president Hugo Chávez soovis tagada, et koolilapsed ärkaksid hommikul päevavalguses. Eesti Olümpiakomitee esimeheks valiti ettevõtja Urmas Sõõrumaa. Sõõrumaa sai valimiste teises voorus 61 häält, tema vastaskandidaat Jüri Ratas 60 häält. Kolmas kandidaat Tõnu Tõniste oli välja langenud juba pärast esimest valimisvooru. Ecuadori rannikut tabas 7,8-magnituudine maavärin, mille epitsenter asus meres, 173 km kaugusel läänes Ecuadori pealinnast Quitost. Nii Ecuadori kui ka Colombia rannikualadele anti hiidlainehoiatus, mis siiski ei realiseerunud. Ecuadoris hukkus maavärina tagajärjel vähemalt 587 inimest ja vigastada veel umbes 4600 inimest, purustuste taastamise kulusid on hinnatud miljarditele dollaritele. Jaapani Kyūshū saart tabas 7,3-magnituudine maavärin, mille tagajärjel hukkus 48 ja sai vigastada üle 1000 inimese. Puhkes tulekahjusid, varisesid kokku sillad. Eelmine suurem maavärin tabas saart vaid kaks päeva varem. Maavärina järeltõuked jätkusid veel nädal aega. Kongo Vabariigis vannutati uueks ametiajaks presidendi ametisse Denis Sassou-Nguesso. Paavst Franciscus ja Konstantinoopoli oikumeeniline patriarh Bartholomeos I külastasid Kreekas Lesbose saarel asuvaid põgenikelaagreid ja kohtusid sealsete asukatega. Prantsusmaa president François Hollande alustas ringsõitu Lähis-Ida riikides, külastades esimesena Liibanoni pealinna Beirutit. Hollande lubas Liibanonile sõjalist abi, samuti rahalist abi Süüria kodusõjast tingitud põgenikekriisi leevendamiseks ja kutsus Liibanoni poliitikuid üles saama üle vastuoludest, mis takistavad juba teist aastat riigile uut presidenti valida. Prantsusmaa välisminister Jean-Marc Ayrault ja Saksamaa välisminister Frank-Walter Steinmeier külastasid Liibüa pealinna Tripolit, et avaldada toetust Liibüa rahvusliku ühtsuse valitsusele. Põhja-Küprose peaministrikandidaat Hüseyin Özgürgün tegi teatavaks oma valitsuse koosseisu. Eestis Estonia teatri kammersaalis peetud kõnes teatas Reformierakonna auesimees Siim Kallas, et on valmis osalema kandidaadina presidendivalimistel. Kallas on esimene poliitik, kes on ametlikult teatanud oma huvist saada presidendikandidaadiks. Brasiilia parlamendi esindajatekoda toetas häältega 367:137 president Dilma Rousseffi ametist tagandamist. Presidendi tagandamine jõustub, kui teda umbusaldab ka parlamendi ülemkoda senat. Indias Odisha osariigis kukkus ebaõnnestunud pöörde tagajärjel 76 m sügavusele kuristikku ooperitruppi vedanud buss. Õnnetuse ajal oli bussis 40 inimest, kellest hukkus vähemalt 25. Myanmari president Htin Kyaw andis armu 83 poliitvangile. Alates võimuletulekust kuu alguses on uus valitsus armu andnud või loobunud süüdistustest ligi 300 poliitilistes kuritegudes süüdistatud või süüdi mõistetud inimese vastu. Austraalia parlamendi ülemkoda hääletas maha valitsuse esitatud tööturureformi seaduse eelnõu, andes sellega peaminister Malcolm Turnbullile ettekäände parlamendi laialisaatmiseks ja erakorraliste valimiste väljakuulutamiseks. Hispaania vasakpopulistlik erakond Podemos teatas, et ei ole nõus osalema samas valitsuskoalitsioonis oma peamise rivaali, tsentristliku erakonnaga Kodanikud. Podemose otsus suurendas võimalusi, et Hispaanias tuleb uue valitsuse moodustamiseks korraldada ennetähtaegsed parlamendivalimised. Iisraelis Jeruusalemmas toimus liinibussis plahvatus, mille tagajärjel süttis ka põlema teine buss. Vigastada sai 16 inimest. Jeruusalemma linnavõimude hinnangul oli tegemist pommirünnakuga. Liibanoni parlament ei suutnud kvoorumi puudumise tõttu riigile taas presidenti valida. Valimiste uus voor määrati 10. maiks. Luksemburgis toimus Euroopa Liidu välisministrite kohtumine, millel osales ka Eesti välisminister Marina Kaljurand. Kohtumise kesksed teemad olid Euroopa rändekriis, Euroopa Liidu strateegia Lähis-Idas, idapartnerlus ja poliitiline olukord Liibüas. Malta parlamendis kukkus läbi umbusaldushääletus peaminister Joseph Muscati valitsuse vastu. Valitsuse umbusaldamist toetas 31 parlamendiliiget, selle vastu oli 38 parlamendiliiget. Süüria kodusõda: Süüria opositsioon esitas Ühinenud Rahvaste Organisatsioonile taotluse peatada kodusõja lõpetamiseks peetavad rahuläbirääkimised ja alustas uut pealetungi valitsusvägedele. Türgi üheksas provintsis läbi viidud politseioperatsiooni käigus vahistati vähemalt 88 valitsuse ebasoosingusse sattunud islamivaimuliku Fethullah Güleniga seotud inimest. Ukrainas Kiievis mõistis kohus mais 2015 Ida-Ukrainas kinni võetud kaks Venemaa eriüksuste võitlejat süüdi ebaseaduslikus sisenemises Ukraina territooriumile ja terroriaktide toimepanekus ning määras neile karistuseks 14 aastat vangistust. Eestis valiti Tallinna Filharmoonia kunstiliseks juhiks dirigent Risto Joost. 2016. aasta Ameerika Ühendriikide presidendivalimised: New Yorgi osariigis toimusid Demokraatliku Partei ja Vabariikliku Partei eelvalimised. Vabariiklastest osutus edukaks ettevõtja Donald Trump, demokraatidest Hillary Clinton. Afganistani pealinnas Kabulis hommikuse tipptunni ajal julgeolekuametkonna hoonele korraldatud rünnakus hukkus esialgsetel andmetel 28 ja sai vigastada üle 320 inimese. Hiljem kasvas hukkunute arv 64 inimeseni. Hoonet rünnati relvadest, samuti õhkis ennast hoone juures enesetaputerrorist. Vastutuse toimunu eest võttis äärmuslik islamiliikumine Ţālebān. Iisraelis Tel Avivis toimunud massimeeleavaldusel nõudsid tuhanded inimesed (politsei hinnangul osales meeleavaldusel umbes 5000 inimest) surnud palestiinlase tulistamise eest uurimise alla sattunud ja vahistatud Iisraeli sõduri vabastamist. Itaalia parlamendi ülemkoda lükkas tagasi kaks peaminister Matteo Renzi valitsuse vastu esitatud umbusaldusavaldust. Kanada Manitoba provintsis toimusid kohaliku parlamendi valimised. Valimistel oli edukaim Progressiivne Konservatiivne Partei, mis kogus 53,7% antud häältest ja sai 57-kohalises parlamendis 40 kohta. Valimisaktiivsus oli 58,8%. Kuuba Kommunistlik Partei avaldas sisevalimiste tulemused. Erakonna esimeheks valiti järgmiseks viieks aastaks tagasi ka seni parteid juhtinud president Raúl Castro. Samas lubas Castro partei kongressi viimasel päeval peetud kõnes, et astub tagasi millalgi enne uue ametiaja lõppu, et anda võim üle uuele põlvkonnale. Mehhiko president Enrique Peña Nieto teatas, et ta on valmis riigis meditsiinilise kanepi legaliseerimiseks ja lubas, et tema valitsus avalikustab lähipäevil esimesed sellesuunalised sammud. Saksamaal Dresdenis algas kohtuprotsess immigratsiooni- ja islamivastase rahvaliikumise PEGIDA asutaja Lutz Bachmanni üle, keda süüdistatakse vihakõnes ja vaenu õhutamises. Eesti justiitsminister Urmas Reinsalu alustas kolmepäevast visiiti Ameerika Ühendriikides, et osaleda New Yorgis toimuval ÜRO Peaassamblee narkopoliitikateemalisel eriistungil. Eesti Sõjamuuseumis algas kahepäevane VII sõjaajaloo aastakonverents, mille teema on seekord "Sõjavisioonid: kogemused, kujutlused ja prognoosid sõjast minevikus ja tänapäeval". Tallinnas Riigikogu hoone ees toimus taksojuhtide meeleavaldus, millel osalenud sajad taksojuhid protesteerisid seaduseelnõu vastu, mis muudaks kokkuleppeveod (muuhulgas ka sõidujagamisteenuse Uber) taksoteenusega samaväärseks. Ameerika Ühendriikide president Barack Obama alustas kahepäevast visiiti Saudi Araabia pealinnas Ar-Riyāḑis, et osaleda Pärsia lahe riikide riigipeade tippkohtumisel. Ameerika Ühendriikide ametnikud ja Saksamaa autotootja Volkswagen AG jõudsid kokkuleppele, et Volkswagen ostab tagasi ligi 500 000 diiselmootoriga autot, kus firma oli kasutanud spetsiaalset tarkvara, et näidata autode heitgaaside kogust tegelikust oluliselt väiksemana. Belgias Brüsselis toimub pärast pikka pausi NATO-Venemaa nõukogu kohtumine. Nõukogu ei ole koos käinud alates 2014. aasta Krimmi kriisi vallandumisest. Ecuadori rannikut tabas öösel kohaliku aja järgi kell 3.33 uus 6,2-magnituudine maavärin, mille epitsenter asus 70 km kaugusel Esmeraldase linnast. Euroopa Komisjoni president Jean-Claude Juncker teatas, et Euroopa Komisjon kavatseb teha Türgile ettepaneku viisavaba reisimist võimaldava leppe peatseks sõlmimiseks, mis peaks jõustuma juba 2016. aasta juunist. Euroopa Komisjoni migratsioonivolinik Dimítris Avramópoulos esitas ametliku ettepaneku, et Ukraina kodanikud võiksid Euroopa Liitu reisida ilma viisata ja avaldas lootust, et selle ettepaneku heakskiitmiseni jõutaks lähitulevikus. Laose parlament valis riigi uueks presidendiks valitseva Lao Rahva Revolutsioonilise Partei esimehe Bounnhang Vorachiti ja peaministriks senise välisministri Thongloun Sisoulithi. Mehhikos Veracruzi osariigis asuvas naftafirma Pemex naftatöötlemistehases toimunud plahvatuses hukkus vähemalt 24 ja sai vigastada vähemalt 136 inimest. Norra kohus otsustas, et Norra võimud on rikkunud vanglas massimõrvar Anders Behring Breiviki inimõigusi, hoides teda liiga ranges isolatsioonis välismaailmast, allutades teda liiga sagedastele läbiotsimistele ja hoides teda pikka aega vastu tema tahtmist ärkvel. Ameerika Ühendriikide president Barack Obama alustas visiiti Suurbritannias eesmärgiga toetada Suurbritannia valitsuse kampaaniat Euroopa Liidu liikmesuse säilitamiseks. Ecuadori rannikut tabas 6-magnituudine maavärin, mille epitsenter asus 100 km Portoviejo linnast loodes. Inimohvritest ja suurtest purustustest teateid ei laekunud, kuid vaid kuus päeva varem Ecuadori tabanud 7,8-magnituudises maavärinas hukkus ligi 600 inimest. Luksemburgis toimus Euroopa Liidu justiits- ja siseministrite kohtumine, millel osales ka Eesti siseminister Hanno Pevkur. Suurbritannias ja paljudes Rahvaste Ühenduse riikides tähistati kuninganna Elizabeth II 90. sünnipäeva. Venemaal kinnitas Karjala Vabariigi seadusandlik kogu vabariigi uueks peaministriks Oleg Telnovi. Eesti keskkonnaminister Marko Pomerants alustas kahepäevast visiiti Ameerika Ühendriikides, et osaleda New Yorgis toimunud Ühinenud Rahvaste Organisatsiooni kõrgetasemelisel arutelul säästva arengu eesmärkide elluviimisest ja Pariisi kliimakokkuleppe allkirjastamisel. Eesti välisminister Marina Kaljurand alustas kahepäevast visiiti Lätis, et osaleda Jurmalas toimuval neljandal Põhja- ja Baltimaade ning Visegrádi grupi välisministrite ühiskohtumisel. Visiidi teisel päeval kohtus Kaljurand eraldi ka oma Läti kolleegi Edgars Rinkēvičsiga. Ameerika Ühendriikides New Yorgis allkirjastasid 165 riigi esindajad Pariisi kliimakokkuleppe. Eesti nimel allkirjastas leppe keskkonnaminister Marko Pomerants. Belgias Brüsselis algas Euroopa Liidu ja euroala rahandusministrite kahepäevane kohtumiste sari. Brasiilia president Dilma Rousseff võrdles New Yorgis ajakirjanikele antud intervjuudes tema vastu algatatud umbusaldusavaldust järjekordselt riigipöördega ja kinnitas, et sellel puudub igasugune seaduslik alus. Colombias esitasid kõik ministrid tagasiastumispalve, võimaldades sellega president Juan Manuel Santosel teha valitsuskabinetis ulatuslikke muudatusi. Iraagi pealinnas Bagdadis šiiitide mošees toimunud enesetapurünnakus hukkus vähemalt 9 ja sai vigastada vähemalt 25 inimest. Lätis Riias kuulutasid Eesti välisminister Marina Kaljurand ja Läti välisminister Edgars Rinkēvičs välja Eesti-Läti keeleauhinna võitja, kelleks sai Tartu Ülikooli teadur Valts Ernštreits. Roheneemesaartel astus ametisse peaminister Ulisses Correia e Silva valitsus. Slovakkia peaministrile Robert Ficole tehti pealinnas Bratislavas südameoperatsioon. Fico oli olnud südameprobleemidega haiglas alates 14. aprillist. Eesti peaminister Taavi Rõivas külastas Jõgeva maakonda. Eesti kultuuriminister Indrek Saar tutvus Lääne-Harjumaa kultuuri- ja spordiasutustega. Eesti kirjanik ja endine diplomaat Jaak Jõerüüt teatas, et ei välista kandideerimist Eesti presidendiks, kui talle vastav ettepanek tehakse. Eesti Vabaerakond on kutsunud Jõerüüdi ühe võimaliku tulevase kandidaadina erakonnale oma ideid tutvustama. Eesti Kirjanike Liidu üldkogul valiti liidu esimeheks kirjanik Tiit Aleksejev. Eesti Rahvusmeeskoor alustas nädal aega kestvat kontserditurneed Gruusias ja Armeenias. Euroopa rändekriis: Türgit külastasid Saksamaa liidukantsler Angela Merkel, Euroopa Ülemkogu eesistuja Donald Tusk ja Euroopa Komisjoni asepresident Frans Timmermans. Nad külastasid Nizipis asuvat põgenikelaagrit ja pidasid kõnelusi peaminister Ahmet Davutoğlu juhitud Türgi valitsusdelegatsiooniga. Iraagi pealinnas Bagdadis hukkus kahes julgeolekujõudude vastu sihitud autopommirünnakus kokku 12 inimest ja sai haavata 39 inimest. Kongo Vabariigi president Denis Sassou-Nguesso nimetas uueks peaministriks kunagise opositsioonijuhi Clément Mouamba. Palmariaanliku Katoliku Kiriku peaks (paavstiks) sai Peetrus III nime all šveitslane Joseph Odermatt. Odermatt on üks arvukatest vastupaavstidest, sest palmariaanlik kirik peab ennast tõeliseks katoliku kirikuks ja oma kirikupead tõeliseks paavstiks. Põhja-Korea tulistas esimesena maailmas allveelaevalt välja ballistilise raketi. Ametlikel andmetel kulges raketikatsetus edukalt. 2016. aasta Eesti presidendivalimised: Eesti välisminister Marina Kaljurand teatas kohtumisel Vabaerakonnaga, et on piisava toetuse korral XIII Riigikogus valmis kandideerima Eesti presidendiks. Ameerika Ühendriikide president Barack Obama alustas ametlikku visiiti Saksamaal, et pidada kõnelusi liidukantsleri Angela Merkeliga. Austrias toimus presidendivalimiste esimene voor. Valimised võitis Austria Vabaduspartei kandidaat, kes sai 35,3% häältest. Teise kandidaadina pääses teise valimisvooru edasi parteituna kandideerunud Alexander Van der Bellen, keda toetas 21,3% valijatest. Valimisaktiivsus oli 68,1%. Valimiste teine voor toimub 22. mail. Ekvatoriaal-Guineas toimusid presidendivalimised, mille võitis ülekaalukalt (93,7% häältest) senine president Teodoro Obiang Nguema Mbasogo. Valimisaktiivsus oli 93%. Euroopa rändekriis: Austria politsei kasutas pipragaasi ja kumminuiasid itaallastest meeleavaldajate tagasitõrjumiseks, kes avaldasid Austria–Itaalia piiril Brenneri kuru piiripunkti juures meelt piirikontrolli tugevdamise vastu. Mitmesaja meeleavaldaja seas olid ka mitmed Itaalia vasakpoolsed poliitikud. Filipiinidel Dagupanis toimus kolmas ja viimane presidendikandidaatide debatt. Lõuna-Aafrika Vabariigi president Jacob Zuma alustas poliitiliste ja kaubandussidemete tugevdamiseks ametlikku visiiti Iraanis. Serbias toimusid parlamendivalimised. Eestis Läänemaal Roosta Puhkekülas avati kõrgemad riigikaitsekursused. Ameerika Ühendriikide president Barack Obama teatas, et laiendab Ameerika Ühendriikide vägede kohalolekut Süürias. Süüriasse saadetakse 250 eirüksuslast, kes peaksid aitama opositsiooni relvajõududel osutada tõhusamat vastupanu äärmuslikule islamiorganisatsioonile Islamiriik. Colombia president Juan Manuel Santos nimetas ametisse uue valitsuskabineti. Mitmed olulisemad ministrid, sealhulgas välis-, kaitse-, sise- ja rahandusminister, ei muutunud. Iraagi pealinna Bagdadi idaosas šiiitide kvartalis toimunud autopommiplahvatuses hukkus vähemalt 11 ja sai vigastada veel 39 inimest. Iraani välisministeerium teatas, et Iraan ja Venemaa on alustanud kõnelusi Iraani tuumaprogrammi käigus tekkinud 40 tonni raske vee müügiks Venemaale. Saint Helena kubernerina astus ametisse Lisa Phillips. Taani immigratsioonivastase erakonna Taani Rahvapartei esimees Kristian Thulesen Dahl teatas, et Taani peaks korraldama analoogselt Suurbritanniaga rahvahääletuse Euroopa Liidu liikmesuse küsimuses. Taani Rahvapartei ei kuulu küll valitsuskoalitsiooni, kuid Taani vähemusvalitsus saab ametis püsida vaid Rahvapartei saadikute toetusel. 2016. aasta Eesti presidendivalimised: Euroopa Parlamendi liige Urmas Paet teatas, et on valmis vajaliku toetuse korral XIII Riigikogus kandideerima Eesti presidendiks. Eestis algas eesti keele riigieksamiga iga-aastane riigieksamite periood. Esimese eksami puhul tervitas abituriente Vikerraadio vahendusel ka haridus- ja teadusminister Jürgen Ligi. Eesti Evangeelse Luterliku Kiriku peapiiskop Urmas Viilma kuulutas välja korjanduse pankrotivarana müüki pandud Narva Aleksandri Suurkiriku päästmiseks. Tallinnas Suur-Ameerika tänaval pandi nurgakivi niinimetatud superministeeriumi hoonele, mis peaks valmima suvel 2017 ja kus hakkavad koos asuma neli ministeeriumi – rahandus-, sotsiaal-, justiits- ning majandus- ja kommunikatsiooniministeerium. Tallinnfilmi nõukogu valis ettevõtte juhiks Rein Palosaare. 2016. aasta Ameerika Ühendriikide presidendivalimised: Connecticuti, Delaware'i, Marylandi, Pennsylvania ja Rhode Islandi osariigis toimusid Demokraatliku Partei ja Vabariikliku Partei eelvalimised. Vabariiklastest võitis kõigis viies osariigis ettevõtja Donald Trump. Demokraatidest oli neljas osariigis edukas Hillary Clinton, vaid Rhode Islandi osariigis võitis senaator Bernie Sanders. Hispaanias loobus Sotsialistliku Töölispartei esimees Pedro Sánchez valitsuse moodustamise katsetest ja tagastas oma mandaadi kuningas Felipe VI. Ühtlasi ütles Sánchez, et tema hinnangul ei ole valitsevas poliitilises olukorras kellelgi võimalik valitsust ilma uute valimisteta moodustada. Hiljem samal päeval kinnitas ka kuningas Felipe VI, et valitsuse moodustamiseks ei oloe ühtegi sobivat kandidaati, avades sellega tee ennetähtaegsete valimiste korraldamiseks 26. juunil. Lõuna-Sudaanis vannutati vastavalt rahuleppele riigi esimese asepresidendina ametisse senine valitsusvastaste mässuliste juht Riek Machar. Roheneemesaartel Monte Tchotas toimunud tulistamises sai surma kokku 11 inimest, teiste seas kaheksa sõdurit ja kaks Hispaania kodanikku. Esialgsetel andmetel avas tule üks sealsel telekommunikatsiooniobjektil töötanud sõduritest, kes pärast tulistamist sündmuskohalt põgenes. Slovakkias võitis peaminister Robert Fico uus valitsus parlamendis toimunud usaldushääletuse. Valitsust toetas 79 parlamendiliiget, vastu oli 61. Suurbritannias Inglismaal algas riigi ajaloo esimene nooremarstide üldstreik. Nooremarstid protesteerisid uute lepingutingimuste vastu, mis pikendavad nende tööaega. Ukrainas tähistati mälestusteenistustega 30 aasta möödumist Tšornobõli katastroofist. Eestisse saabus visiidile Euroopa Nõukogu peasekretär Thorbjørn Jagland. Visiidi raames kohtus Jagland valitsuse liikmetest välisminister Marina Kaljuranna ja justiitsminister Urmas Reinsaluga. Eestisse saabus kahepäevasele ametlikule visiidile Belgia kaitseminister Steven Vandeput, kes visiidi raames kohtus oma Eesti kolleegi Hannes Hanso ja XIII Riigikogu riigikaitsekomisjoni liikmetega ning külastas mitmeid sõjalisi objekte, teiste seas ka Ämari lennubaasi. Eesti maaeluminister Urmas Kruuse alustas koos põllumajandusametkondade juhtide ja äridelegatsiooniga kolmepäevast visiiti Hiinas. Visiidi raames kohtusid minister ja tema saatjad Hiina põllumajandusministeeriumi ja järelevalveasutuse AQSIQ kõrgete juhtidega. Eesti siseminister Hanno Pevkur andis raudteeohutuse tagamise alal silma paistnud eraisikutele ja organisatsioonidele üle Kuldse Tõkkepuu tänukirjad. Belgia andis Prantsusmaale välja Pariisi terrorirünnakute ühe korraldaja Salah Abdeslami. Iisraeli sõdurid lasid Jordani Läänekaldal maha palestiinlasest naise ja tema teismelise venna, kes püüdsid sõdureid nugadega rünnata. Saksamaa valitsus kinnitas, et riigi välisluureteenistuse Bundesnachrichtendienst president Gerhard Schindler lahkub ametist kaks aastat enne oma töölepingu lõppu. Samas keeldus valitsus avaldamast, mis on Schindleri ametist lahkumise põhjuseks. Eesti kultuuriminister Indrek Saar ja kultuuriministeeriumi kantsler Paavo Nõgene alustasid kuni 3. maini kestvat ametlikku visiiti Hiinas, kus toimuvad Eesti ja Hiina vahel diplomaatiliste suhete sõlmimise 25. aastapäevale pühendatud kultuuriüritused. Eesti sotsiaalkaitseminister Margus Tsahkna külastas Võru maakonda, et osaleda ümarlaual sealsete omavalitsusjuhtide ja sotsiaaltöötajatega. Kuperjanovi jalaväepataljon alustas Võru linnas ja Võru maakonnas neli päeva kestvat õppust "Tormihoiatus". Ameerika Ühendriikide asepresident Joe Biden tegi üllatusvisiidi Iraagi pealinna Bagdadi ja Iraagi Kurdistani halduskeskusse Arbīli. Gruusia julgeolekuteenistus teatas, et on kinni pidanud viis Gruusia kodanikku, kes üritasid müüa 3 miljoni USA dollari väärtuses radioaktiivset uraani. Venezuelas avaldas opositsiooni kontrolli all olev parlament riigis üha süveneva toiduainete nappuse tõttu umbusaldust toiduainete ministrile Rodolfo Marcole. Harjumaal Ämari lennubaasis toimus NATO Baltimaade õhuturbemissiooni üleandmistseremoonia, millega Baltimaade õhuruumi turvamise võttis Belgia lennusalgalt üle Suurbritannia lennusalk. Ameerika Ühendriikide asepresident Joe Biden külastas Vatikani, kus ta kohtus paavst Franciscusega. Mõlemad mehed osalesid ja esinesid ka Vatikanis toimunud taastava meditsiini rahvusvahelisel teaduskonverentsil "Cellular Horizons", rõhutades uute vähiravimeetodite väljatöötamise olulisust. Argentina pealinnas Buenos Aireses avaldasid tuhanded inimesed meelt president Mauricio Macri poliitika vastu. Meeleavalduse korraldasid riigi suuremad ametiühinguorganisatsioonid, mis nõuavad avaliku sektori koondamiste lõpetamist ja elanikkonna ostujõu suurendamist. Keenia pealinna Nairobi äärelinnas Hurumas varises pärast tugevat vihmasadu kokku kuuekorruseline elumaja. Hukkus vähemalt 16 inimest. Soomes avaldati peaminister Juha Sipilä valitsuse tellitud uuringu aruanne Soome NATO-ga liitumise küsimuses. Aruandes tõsteti esile, et Soome liitumine alliansiga tekitaks tõsise kriisi suhetes Venemaaga ja leiti, et liitumissoovi korral oleks Soomel mõistlikum taotleda NATO liikmesust koos Rootsiga, mitte eraldi. Turøy helikopteriõnnetus: Norra rannikul kukkus alla helikopter, mis transportis inimesi Statoili naftaplatvormilt maismaale. Hukkusid kõik helikopteri pardal viibinud 13 inimest – 11 reisijat ja kaks meeskonnaliiget. Eesti rahandusminister Sven Sester tegi visiidi Pärnu maakonda, külastades sealseid ettevõtteid ja Pärnu Koidula Gümnaasiumi. Ameerika Ühendriikides suleti kaabeltelekanal Al Jazeera America. Iraagi pealinna Bagdadi kaguosas toimunud enesetapurünnakus šiiidi palveränduritele hukkus vähemalt 19 ja sai vigastada 48 inimest. Puerto Rico kuberner Alejandro García Padilla allkirjastas dokumendi, millega kuulutati välja moratoorium Valitsuse Arengupanga 422 miljoni USA dollari suurusele võlale, mille tasumise tähtaeg oli 2. mail. Saksamaal Stuttgardis algas immigratsioonivastase erakonna Alternatiiv Saksamaale esimene parteikonverents. Selle toimumispaika kogunesid meelt avaldama ligi 2000 vasakpoolset aktivisti, kellest paljud käitusid vägivaldselt: nad süütasid autokumme, loopisid kive ja tulistasid ilutulestikurakette. Puhkesid kokkupõrked politseiga, kinni peeti ligi 500 inimest. Moldova To Hold Presidential Election In October Radio Free Europe / Radio Liberty, 1.04.2016 (vaadatud 3.04.2016) April 2016 Rulers.org (vaadatud 2.04.2016) В Гренландии вступил в силу закон об однополых браках Gay.ru, 3.04.2016 (vaadatud 3.04.2016) Lennuamet peatas Aviesi lennuloa ERR Uudised, 1.04.2016 (vaadatud 1.04.2016) Eelinfo (14. nädal) Vabariigi Valitsus (vaadatud 2.04.2016) Former British colony Australia says it wants Britain to stay in EU Reuters, 2.04.2016 (vaadatud 3.04.2016) Austria wants to deploy soldiers on Italy border, defence minister says Reuters, 2.04.2016 (vaadatud 3.04.2016) Greece passes asylum law needed for EU-Turkey migrants deal Reuters, 2.04.2016 (vaadatud 3.04.2016) Vietnam parliament swears in top policeman as president Reuters, 2.04.2016 (vaadatud 2.04.2016) ISU World Figure Skating Championships 2016 ISU (vaadatud 3.04.2016) Amtrak train derailment near Philadelphia kills two, injures 35 Reuters, 3.04.2016 (vaadatud 3.04.2016) Azerbaijan says to stop fighting in Nagorno-Karabakh, separatists voice doubts Reuters, 3.04.2016 (vaadatud 3.04.2016) Fire rips through Russian defense ministry building in Moscow Reuters, 3.04.2016 (vaadatud 3.04.2016) Eelinfo (15. nädal) Vabariigi Valitsus (vaadatud 6.04.2016) Sanders and Cruz beat Clinton and Trump in Wisconsin – as it happened The Guardian, 6.04.2016 (vaadatud 6.04.2016) Mississippi gov. signs law allowing service denial to gays The Washington Post, 5.04.2016 (vaadatud 6.04.2016) Brazil justice orders impeachment process for VP, heightens crisis Reuters, 5.04.2016 (vaadatud 6.04.2016) Libya's self-declared National Salvation government steps down The Guardian, 6.04.2016 (vaadatud 6.04.2016) Peruvians protest Fujimori’s rule as daughter leads in polls The Washington Post, 5.04.2016 (vaadatud 6.04.2016) France places Panama back on list of tax havens Al Jazeera, 5.04.2016 (vaadatud 6.04.2016) Hague War Crimes Court Halts Trial Of Ill Croatian Serb Leader Hadzic Radio Free Europe / Radio Liberty, 6.04.2016 (vaadatud 6.04.2016) Jean-Marie Le Pen sai gaasikambreid puudutavate avalduste eest karistada ERR Uudised, 6.04.2016 (vaadatud 6.04.2016) Putin creates new National Guard in Russia 'to fight terrorism' BBC News, 6.04.2016 (vaadatud 6.04.2016) Savtšenko alustas kuiva näljastreiki: enne Ukrainasse naasmist ei kavatse ta juua ega süüa ERR Uudised, 6.04.2016 (vaadatud 6.04.2016) Haldusreformi seaduse eelnõu läbis riigikogus esimese lugemise ERR Uudised, 6.04.2016 (vaadatud 6.04.2016) Rudy Giuliani: "I'm gonna vote for Trump" CBS News, 7.04.2016 (vaadatud 9.04.2016) Marriage Equality Comes to Colombia The Advocate, 7.04.2016 (vaadatud 9.04.2016) Seven killed, 15 injured in Sinai blasts Reuters, 8.04.2016 (vaadatud 9.04.2016) David Cameron admits he profited from father's Panama offshore trust The Guardian, 7.04.2016 (vaadatud 9.04.2016) President Ilves kõneleb Sedona Foorumil ja tutvustab New Yorgis Maailmapanga arenguraportit Vabariigi Presidendi Kantselei, 7.04.2016 (vaadatud 12.04.2016) Tallinna raamatumessil toimub esitlusi, töötube, foorum ja seminare ERR Kultuur, 31.03.2016 (vaadatud 1.04.2016) Marriott, Starwood Hotels stockholders approve deal Reuters, 8.04.2016 (vaadatud 9.04.2016) Troopers identify 3 men killed in Southeast Alaska plane crash KTUU, 8.04.2016 (vaadatud 9.04.2016) Belgian broadcaster VRT: Paris attacks suspect Abrini arrested Reuters / Y Net News, 8.04.2016 (vaadatud 9.04.2016) Costa Rica rongiõnnetuses sai viga 245 inimest ERR Uudised, 9.04.2016 (vaadatud 12.04.2016) Djibouti election: What you need to know BBC News, 7.04.2016 (vaadatud 9.04.2016) Pope insists conscience, not rules, must guide faithful AP, 8.04.2016 (vaadatud 9.04.2016) Sanders võitis Wyomingis Clintonit ERR Uudised, 9.04.2016 (vaadatud 11.04.2016) Võimuvõitlus Afganistanis: valitsus ei suuda nimetada ametisse võtmetähtsusega ministreid, Kerry sõitis Kabuli kiirvisiidile ERR Uudised, 9.04.2016 (vaadatud 12.04.2016) Keskerakonna Harju piirkonna esimeheks taasvalitud Lootsmann ärgitab Savisaart ja Simsonit leppimist otsima ERR Uudised, 9.04.2016 (vaadatud 12.04.2016) Sadakond inimest avaldas Tartu Raekoja platsil meelt rassismi ja vägivalla vastu ERR Uudised, 9.04.2016 (vaadatud 12.04.2016) Afghanistan earthquake shakes major cities BBC News, 10.04.2016 (vaadatud 11.04.2016) Austria's interior minister Mikl-Leitner steps down in party reshuffle Deutsche Welle, 10.04.2016 (vaadatud 11.04.2016) Piirideta Arstid: Kreeka-Makedoonia piiril sai viga 260 migranti ERR Uudised, 10.04.2016 (vaadatud 11.04.2016) Kollam temple: India fireworks blast kills at least 100 BBC News, 10.04.2016 (vaadatud 11.04.2016) Kerry plans no apology for wartime atomic bomb on Hiroshima visit Reuters, 10.04.2016 (vaadatud 12.04.2016) UK's Cameron releases tax records to calm Panama Papers storm Reuters, 10.04.2016 (vaadatud 12.04.2016) Ukraina peaminister teatas tagasiastumisest ERR Uudised, 10.04.2016 (vaadatud 11.04.2016) Eelinfo (16. nädal) Vabariigi Valitsus (vaadatud 12.04.2016) Bus bombings kill at least 14 in Afghanistan: officials Reuters, 11.04.2016 (vaadatud 12.04.2016) Director Brennan: CIA Won't Waterboard Again — Even if Ordered by Future President NBC News, 11.04.2016 (vaadatud 14.04.2016) Brazil congressional committee recommends impeaching Rousseff Reuters, 11.04.2016 (vaadatud 12.04.2016) Kyrgyzstan PM Sariyev resigns after cabinet accused of graft Reuters, 11.04.2016 (vaadatud 12.04.2016) President: South Ossetia plans to hold referendum on becoming part of Russia before August TASS, 11.04.2016 (vaadatud 14.04.2016) Norway's Lutheran church votes in favor of same-sex marriage Reuters, 11.04.2016 (vaadatud 12.04.2016) Peru raids local Mossack Fonseca office, seizes documents Reuters, 11.04.2016 (vaadatud 12.04.2016) Three men blow themselves up outside police station in southern Russia Reuters, 11.04.2016 (vaadatud 12.04.2016) Venezuela's top court strikes down opposition-backed amnesty law Reuters, 11.04.2016 (vaadatud 12.04.2016) Taliban Launches Anti-Government Spring Offensive Voice of America, 12.04.2016 (vaadatud 14.04.2016) Iran Signs Cooperation Agreements With Italian Prime Minister Radio Free Europe / Radio Liberty, 12.04.2016 (vaadatud 14.04.2016) Authorities raid law firm in Panama Papers scandal Rappler, 12.04.2016 (vaadatud 14.04.2016) 'Lost Caravaggio' found in French attic causes rift in art world The Guardian, 12.04.2016 (vaadatud 14.04.2016) Syria conflict: Russian helicopter crashes, killing two crew BBC News, 12.04.2016 (vaadatud 14.04.2016) Leading global coal miner Peabody files for bankruptcy Reuters, 13.04.2016 (vaadatud 14.04.2016) Brazil's Dilma Rousseff loses another coalition partner Al-Jazeera, 14.04.2016 (vaadatud 14.04.2016) Protesters throw flares, clash with police, storm presidential HQ in Macedonian capital RT, 13.04.2016 (vaadatud 14.04.2016) Soomes hukkus avariis kaks, sai kannatada seitse inimest ERR Uudised, 13.04.2016 (vaadatud 15.04.2016) Töötukassa nõukogu esimeheks valiti Jevgeni Ossinovski ERR Uudised, 13.04.2016 (vaadatud 15.04.2016) EU parliament approves deal on sharing air passenger data after militant attacks Reuters, 14.04.2016 (vaadatud 15.04.2016) Acting Irish PM fails to secure re-election for third time Reuters, 14.04.2016 (vaadatud 15.04.2016) Aftershocks rattle southwestern Japan after quake kills nine Reuters, 15.04.2016 (vaadatud 15.04.2016) Israeli soldiers kill Palestinian axe assailant: military Reuters, 14.04.2016 (vaadatud 15.04.2016) Näituse “NSFW. Esimehe lugu” avamine Okupatsioonide muuseum (vaadatud 12.04.2016) Ajakirja National Geographic Eesti väljaandjaks saab AS Äripäev ERR Uudised, 14.04.2016 (vaadatud 15.04.2016) Tänavuse Koosmeele auhinna pälvis Postimees ERR Uudised, 14.04.2016 (vaadatud 15.04.2016) Mississippi governor signs law allowing armed church security Reuters, 15.04.2016 (vaadatud 16.04.2016) Belgia transpordiminister astus tagasi Postimees, 15.04.2016 (vaadatud 15.04.2016) Hope fades for Rousseff as Brazil court rejects impeachment halt Reuters, 15.04.2016 (vaadatud 15.04.2016) Macedonia sets general election for June 5 Reuters, 15.04.2016 (vaadatud 15.04.2016) German broadcaster to stand by comedian who mocked Erdogan Reuters, 16.04.2016 (vaadatud 16.04.2016) Venezuela scraps half-hour time difference set by Chavez Reuters, 15.04.2016 (vaadatud 16.04.2016) Otseblogi: EOK presidendiks valiti Urmas Sõõrumaa Postimees, 15.04.2016 (vaadatud 15.04.2016) Strong quake hits off coast of Ecuador, tsunami waves possible: Pacific warning center Reuters, 16.04.2016 (vaadatud 17.04.2016) Ecuador quake toll rises to 350; rebuilding to cost billions Reuters, 18.04.2016 (vaadatud 18.04.2016) Another quake, magnitude 6.2, strikes off Ecuador coast Reuters, 20.04.2016 (vaadatud 20.04.2016) Strong quake hits disaster-stricken Ecuador Reuters, 22.04.2016 (vaadatud 22.04.2016) Second deadly quake hits Japan, 'race against time' to find survivors Reuters, 16.04.2016 (vaadatud 16.04.2016) Aftershocks bring misery for Japan quake survivors as toll reaches 48 Reuters, 20.04.2016 (vaadatud 21.04.2016) Veteran Congo leader Sassou Nguesso sworn in after disputed re-election Daily Mail Online, 16.04.2016 (vaadatud 19.04.2016) Tears flow as Pope visits Europe's migrant frontline Reuters, 16.04.2016 (vaadatud 16.04.2016) France's Hollande, in Beirut, vows to boost Lebanon military aid Reuters, 16.04.2016 (vaadatud 17.04.2016) French, German ministers fly to Libya to back unity government Reuters, 16.04.2016 (vaadatud 17.04.2016) Otseülekanne: Kallas teatab presidendiks kandideerimisest Postimees, 16.04.2016 (vaadatud 16.04.2016) Bus carrying Indian opera troupe plunges into gorge killing at least 25 ABC News, 18.04.2016 (vaadatud 19.04.2016) Myanmar president frees 83 political prisoners Reuters, 17.04.2016 (vaadatud 19.04.2016) Australia parliament rejects bill, likely triggers July election Reuters, 18.04.2016 (vaadatud 18.04.2016) Members of Spain's Podemos reject coalition deal with centrists rivals Reuters, 18.04.2016 (vaadatud 18.04.2016) Jerusalem bus blast wounds 16, mayor blames bomb Reuters, 18.04.2016 (vaadatud 18.04.2016) Eelinfo (17. nädal) Vabariigi Valitsus (vaadatud 18.04.2016) Syrian opposition asks U.N. to halt peace talks Reuters, 18.04.2016 (vaadatud 18.04.2016) Turkish police detain nearly 100 people over links to cleric Gulen: Anadolu Reuters, 18.04.2016 (vaadatud 18.04.2016) Ukraine hands Russian servicemen 14-year prison terms Reuters, 18.04.2016 (vaadatud 18.04.2016) Tallinna Filharmoonia valis uue kunstilise juhi Õhtuleht, 18.04.2016 (vaadatud 19.04.2016) After big New York wins, Trump and Clinton cast themselves as inevitable Reuters, 20.04.2016 (vaadatud 20.04.2016) Afghan Taliban kill at least 28 in major attack in central Kabul Reuters, 19.04.2016 (vaadatud 20.04.2016) Afghan president vows revenge as Kabul death toll climbs Reuters, 20.04.2016 (vaadatud 21.04.2016) Thousands rally to call for release of Israeli soldier who shot Palestinian assailant Reuters, 19.04.2016 (vaadatud 20.04.2016) Italian Senate rejects no-confidence motions against PM Renzi Reuters, 19.04.2016 (vaadatud 20.04.2016) Elderly Castro holds onto Cuba's top job in changing times Reuters, 19.04.2016 (vaadatud 20.04.2016) Mexico's president says he is open to legalizing medical marijuana Reuters, 19.04.2016 (vaadatud 20.04.2016) German PEGIDA founder in court over hate speech Reuters, 19.04.2016 (vaadatud 20.04.2016) Helipildid: taksojuhid pidasid Toompeal ametimatust ja rääkisid suud puhtaks ERR Uudised, 19.04.2016 (vaadatud 20.04.2016) President Obama arrives in Saudi capital Riyadh for summit Reuters, 20.04.2016 (vaadatud 20.04.2016) Exclusive: VW to offer to buy back nearly 500,000 U.S. diesel cars - sources Reuters, 20.04.2016 (vaadatud 21.04.2016) NATO and Russia to meet, but grievances remain Reuters, 19.04.2016 (vaadatud 20.04.2016) Juncker: Türgi võib kuuluda viisavabade riikide nimistusse juba juuni algusest ERR Uudised, 20.04.2016 (vaadatud 20.04.2016) EU proposes to lift visas for Ukrainians, hopes for change 'soon' Reuters, 20.04.2016 (vaadatud 21.04.2016) Communist Laos appoints new president, prime minister Reuters, 20.04.2016 (vaadatud 20.04.2016) Three dead, dozens injured in blast at Pemex complex in Mexico Reuters, 20.04.2016 (vaadatud 21.04.2016) Mexico's Pemex puts blast death toll at 24, blames leak Reuters, 22.04.2016 (vaadatud 22.04.2016) Norway violated mass killer Breivik's human rights, court rules Reuters, 20.04.2016 (vaadatud 21.04.2016) Obama heads to London on mission to persuade UK voters to stay in EU Reuters, 20.04.2016 (vaadatud 21.04.2016) Beacons and gun salutes as Britain's Queen Elizabeth turns 90 Reuters, 20.04.2016 (vaadatud 21.04.2016) 165 riigi esindajad kirjutasid New Yorgis alla kliimaleppele ERR Uudised, 22.04.2016 (vaadatud 23.04.2016) Brazil's Rousseff, in New York, compares impeachment to a coup Reuters, 22.04.2016 (vaadatud 23.04.2016) Suicide bomber kills nine at Baghdad mosque, sources say Reuters, 22.04.2016 (vaadatud 22.04.2016) Eesti ja Läti välisminister kuulutasid välja Eesti-Läti keeleauhinna võitja ERR Uudised, 22.04.2016 (vaadatud 23.04.2016) Slovak Prime Minister Fico undergoes heart surgery, in stable condition Reuters, 22.04.2016 (vaadatud 22.04.2016) Jõerüüt tunnistas valmisolekut kandideerida presidendiks Postimees, 22.04.2016 (vaadatud 23.04.2016) Kirjanike liidu uueks esimeheks valiti Tiit Aleksejev ERR Kultuur, 22.04.2016 (vaadatud 23.04.2016) Eesti Rahvusmeeskoor alustas turneed Gruusias ja Armeenias ERR Kultuur, 22.04.2016 (vaadatud 23.04.2016) Germany seeking 'safe zones' in Syria to shelter refugees Reuters, 24.04.2016 (vaadatud 24.04.2016) Turkey ‘best example’ for refugee treatment Hürriyet Daily News, 23.04.2016 (vaadatud 24.04.2016) At least 12 dead in two Baghdad car bomb attacks: sources Reuters, 23.04.2016 (vaadatud 24.04.2016) North Korea says submarine ballistic missile test 'great success' Reuters, 23.04.2016 (vaadatud 24.04.2016) Economy, security crises in focus as Obama arrives in Germany Reuters, 24.04.2016 (vaadatud 24.04.2016) Austrian police clash with Italians protesting Brenner border checks Reuters, 24.04.2016 (vaadatud 24.04.2016) Get ready for the last PILI PINAS 2016 Presidential Debate The Manila Bulletin, 24.04.2016 (vaadatud 24.04.2016) South African President Zuma in Iran to develop trade, political ties: presidency Reuters, 24.04.2016 (vaadatud 24.04.2016) Obama ramps up special forces mission in Syria against Islamic State Reuters, 25.04.2016 (vaadatud 25.04.2016) Car bomb in eastern Baghdad kills at least 11, sources say Reuters, 25.04.2016 (vaadatud 25.04.2016) Iran in talks with Russia on heavy water sales Reuters, 25.04.2016 (vaadatud 25.04.2016) Danish government ally, eyeing UK, urges referendum on EU ties Reuters, 25.04.2016 (vaadatud 25.04.2016) Urmas Paet on valmis presidendiks kandideerima ERR Uudised, 25.04.2016 (vaadatud 25.04.2016) Eesti keele eksam avab riigieksamite perioodi ERR Uudised, 25.04.2016 (vaadatud 25.04.2016) Peapiiskop kuulutas välja korjanduse Narva Aleksandri kiriku päästmiseks ERR Uudised, 25.04.2016 (vaadatud 25.04.2016) Superministeerium sai nurgakivi ERR Uudised, 25.04.2016 (vaadatud 25.04.2016) Tallinnfilmi uueks juhiks valiti Rein Palosaar ERR Kultuur, 25.04.2016 (vaadatud 25.04.2016) Donald Trump Sweeps 5 States; Hillary Clinton Takes 4 The New York Times, 26.04.2016 (vaadatud 27.04.2016) Spanish voters set for election re-run in June Reuters, 26.04.2016 (vaadatud 27.04.2016) South Sudan's Machar sworn in as VP, president calls for reconciliation Reuters, 26.04.2016 (vaadatud 27.04.2016) Eleven shot dead in Cape Verde, including two Spanish citizens Reuters, 26.04.2016 (vaadatud 27.04.2016) New Slovak government wins confidence vote in parliament Reuters, 26.04.2016 (vaadatud 27.04.2016) English junior doctors on first all-out strike over new contract Reuters, 26.04.2016 (vaadatud 27.04.2016) 30 years on, Ukrainians remember victims of Chernobyl disaster Reuters, 26.04.2016 (vaadatud 27.04.2016) Eelinfo (18. nädal) Vabariigi Valitsus (vaadatud 27.04.2016) Paris attacks suspect Abdeslam extradited to France Reuters, 27.04.2016 (vaadatud 27.04.2016) Israeli forces kill Palestinian woman and brother, armed with knives: police Reuters, 27.04.2016 (vaadatud 27.04.2016) Germany confirms departure of spy agency chief Reuters, 27.04.2016 (vaadatud 27.04.2016) Biden visits Iraq in show of support amid multiple crises Reuters, 28.04.2016 (vaadatud 30.04.2016) Georgia detains five suspected of selling uranium Reuters, 28.04.2016 (vaadatud 30.04.2016) Venezuela's Congress orders food minister sacked over shortages Reuters, 28.04.2016 (vaadatud 30.04.2016) Biden gets papal blessing for his global war on cancer Reuters, 29.04.2016 (vaadatud 30.04.2016) Argentine unions flex muscle in anti-government street protest Reuters, 29.04.2016 (vaadatud 30.04.2016) Death toll from building collapse in Kenya rises to 16 Reuters, 29.04.2016 (vaadatud 1.05.2016) Finnish NATO membership would lead to crisis with Russia: government report Reuters, 29.04.2016 (vaadatud 30.04.2016) Oil rig helicopter crashes off Norway coast, 13 presumed dead Reuters, 29.04.2016 (vaadatud 30.04.2016) uudised.err.ee (v 14.01.2016) Bomb in Baghdad suburb kills at least 17: police sources Reuters, 30.04.2016 (vaadatud 30.04.2016) Bomb attack on Shi'ite pilgrims in Baghdad kills at least 19: sources Reuters, 30.04.2016 (vaadatud 1.05.2016) Puerto Rico declares moratorium on Government Development Bank's debt Reuters, 1.05.2016 (vaadatud 2.05.2016) Merkel under attack at anti-immigration rally marred by left-wing clashes Reuters, 30.04.2016 (vaadatud 1.05.2016)